PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2008/VP/3/1/039	Bratislava 19. 5. 2007 

	Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku, ktorý bol zaplatený za koncentráciu podnikateľov AAE Ahaus-Alstätter Eisenbahn Cargo AG so sídlom Neuhofstrasse 4, 6340 Baar, Švajčiarsko (ďalej len „AAE Ahaus-Alstätter Eisenbahn Cargo AG“) a Ing. Aladár Štefunko bytom Gejzu Dusíka 2 917 00 Trnava (ďalej len „Ing. Aladár Štefunko“),

	rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume 100 000,- Sk (slovom jedenstotisíc slovenských korún) sa vracia na účet číslo 2661080094/1100, vedený v Tatra Banka, a. s., Hodžovo nám. 3, 805 05 Bratislava.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 20. 3. 2008 listom podnikateľov AAE Ahaus-Alstätter Eisenbahn Cargo AG a Ing. Aladár Štefunko, prostredníctvom splnomocneného právneho zástupcu JUDr. Aleny Černejovej, advokátky Advokátskej kancelárie ČERNEJOVÁ & HRBEK, Kýčerského 7, 811 05 Bratislava zaevidovaným pod číslom 1143/2008, doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správa Slovenskej republiky v znení neskorších predpisov v znení neskorších predpisov (ďalej len „zákon“), spočívajúce v nadobudnutí spoločnej kontroly nad podnikom iného podnikateľa, ktorá vznikla na základe Zmluvy o zlúčení, uzatvorenej medzi spoločnosťami AXBENET, s.r.o. so sídlom Kapitulská 6, 917 00 Trnava a AAE Slovensko, s.r.o. so sídlom Karadžičova 8/A, 821 08 Bratislava dňa 14. 3. 2008 (ďalej len „Zmluva“).

Na základe tohto oznámenia sa dňa 20. 3. 2008 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0022/OK/2008, o čom úrad prostredníctvom právneho zástupcu informoval oznamovateľov koncentrácie listom č. 1225/PMÚ SR/2008 zo dňa 31. 3. 2008.

Správny poplatok vo výške 100 000,- Sk bol podľa položky č. 212 sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) zaplatený na účet úradu dňa 20. 3. 2008.

Dňa 25. 4. 2008 nadobudlo právoplatnosť rozhodnutie číslo 2008/ZK/3/1/030 zo dňa 23. 4. 2008, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t. j. 100 000,- Sk.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

	Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia. 

	Ing. Dušan Valo
	riaditeľ odboru koncentrácií

Rozhodnutie sa doručuje:

JUDr. Alena Černejová
Advokátska kancelária 
ČERNEJOVÁ & HRBEK
Kýčerského 7
811 05 Bratislava